รัฐบาลไทย-ข่าวทำเนียบรัฐบาล-สอศ.เปิดประสบการณ์พัฒนาครู-ผู้เรียนสาขาแฟชั่นและสิ่งทอ ในงานมหกรรม "ไหมไทยสู่เส้นทางโลก"
วันศุกร์ที่ 7 ธันวาคม 2561
สอศ.เปิดประสบการณ์พัฒนาครู-ผู้เรียนสาขาแฟชั่นและสิ่งทอ ในงานมหกรรม "ไหมไทยสู่เส้นทางโลก"
อาชีวะร่วมสนับสนุนนโยบายรัฐบาลในการจัดมหกรรม "ไหมไทยสู่เส้นทางโลก" ครั้งที่ 8 ที่เซ็นทรัลเวิลด์ โดยนําครู-ผู้เรียนสาขาวิชาแฟชั่นและสิ่งทอ จากศูนย์แฟชั่น 5 ภาค ของสํานักงานคณะกรรมการการอาชีวศึกษา 35 สถาบัน เข้าร่วมแสดงนิทรรศการ
อาชีวะร่วมสนับสนุนนโยบายรัฐบาลในการจัดมหกรรม"ไหมไทยสู่เส้นทางโลก" ครั้งที่ 8 ที่เซ็นทรัลเวิลด์โดยนําครู-ผู้เรียนสาขาวิชาแฟชั่นและสิ่งทอ จากศูนย์แฟชั่น5ภาค ของสํานักงานคณะกรรมการการอาชีวศึกษา35สถาบัน เข้าร่วมแสดงนิทรรศการ พร้อมจัดอบรมครูผู้สอนในระหว่างกิจกรรม เพื่อเปิดโลกทัศน์และการสั่งสมประสบการณ์ที่จะช่วยผลักดันให้ผู้เรียนเกิดแรงบันดาลใจในการพัฒนาฝีมือตนเอง จนสามารถนําความรู้ไปสู่การสร้างอาชีพในอนาคตได้อย่างมีคุณภาพ
จากการที่ประเทศไทยโดยความร่วมมือของหลายฝ่าย อาทิ สํานักนายกรัฐมนตรี, ท่านผู้หญิงจรุงจิตต์ ทีขะระ เลขาธิการมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ,การท่องเที่ยวแห่งประเทศไทย,กรมหม่อนไหม, สํานักงานศิลปวัฒนธรรมร่วมสมัย กระทรวงวัฒนธรรม,มูลนิธิช่วยเหลือนักท่องเที่ยว ร่วมกับคณะเอกอัครราชทูต กลุ่มภริยาเอกอัครราชทูตประจําประเทศไทย ได้ร่วมกันจัดมหกรรมผ้าไหม"ไหมไทยสู่เส้นทางโลก ปีที่8(8thCelebration of Silk, Thai Silk Road To The World)"โดยมีวัตถุประสงค์เพื่อเฉลิมพระเกียรติสมเด็จพระนางเจ้าสิริกิติ์​ พระบรมราชินีนาถใน​รัชกาลที่ 9ซึ่งพระองค์ทรงมีพระวิริยะอุตสาหะในการรักษา คิดค้น​ วิจัยและพัฒนา ตลอดจนส่งเสริมให้ผ้าไหมไทยก้าวสู่การเป็นสินค้าระดับสากล และเพื่อแสดงถึงความสวยงามและการประยุกต์การใช้ผ้าไหมไทยร่วมกับวัฒนธรรมนานาประเทศถือเป็นอีกทางหนึ่งในการประชาสัมพันธ์ผ้าไหมไทยผ่านเส้นทางการทูตไปยังทั่วโลกซึ่งเป็นกิจกรรมที่ยิ่งใหญ่ประจําปีโดยกิจกรรมเริ่มตั้งแต่วันที่ 22 พฤศจิกายน จนถึง9ธันวาคม2561ระหว่างเวลา 10.00 - 22.00 น.และจนถึงขณะนี้มีประชาชนทั้งชาวไทยและชาวต่างประเทศสนใจเข้ามาเยี่ยมชมงาน "มหกรรมผ้าไหม ไหมไทยสู่เส้นทางโลก 2561" ที่เซ็นทรัลเวิลด์ อย่างต่อเนื่องตลอดทั้งวัน
โดยบรรยากาศงานมหกรรมผ้าไหม เมื่อวันที่ 4 ธันวาคมที่ผ่านมามีประชาชนต่างสนใจเข้าชมงานอย่างต่อเนื่อง ซึ่งปีนี้เป็นปีแรกที่สถานเอกอัครราชทูตและสถานกงสุลต่างประเทศประจําประเทศไทย 48 ประเทศ ได้เชิญดีไซน์เนอร์ชั้นนําจากประเทศตนเองเข้าร่วมโครงการ"ตัดชุดคอลเล็คชั่น"โดยใช้ผ้าไหมไทย"ผ้าไหมตรานกยูงพระราชทาน"ที่มาจากมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ ทั้งหมด และมีการเดินแฟชั่นโชว์จากนางแบบชื่อดังจากหลากหลายประเทศ
นายภณพล คิดสําราญ นักศึกษาอาชีวะจากจังหวัดสุรินทร์ที่ร่วมออกบูธผ้าไหมไทยของสํานักงานคณะกรรมการการอาชีวศึกษา (สอศ.) กล่าวว่า "รู้สึกดีใจที่ได้นําผ้าไหมไทยโดยผ้ามัดหมี่ ของดีจังหวัดสุรินทร์ มานําเสนอให้ประชาชนได้รับชม พร้อมอยากให้มีงานดี ๆ แบบนี้ต่อไป เพราะจะเป็นการร่วมอนุรักษ์ของดีประเทศไทย"
ทั้งนี้ ในส่วนของ สอศ. ได้รับเชิญให้เข้าร่วมกิจกรรมครั้งนี้เช่นกันโดยเมื่อวันอาทิตย์ที่ 2 ธันวาคมที่ผ่านมา เลขานุการรัฐมนตรีว่าการกระทรวงศึกษาธิการ(ม.ล.ปริยดา ดิศกุล) ได้เป็นประธาน"เปิดโครงการอาชีวะเปิดโลกประสบการณ์ครูผู้สอนสาขาวิชาแฟชั่นและสิ่งทอ "ผ้าไหมไทยสู่เส้นทางผ้าไหมโลก ครั้งที่ 8"ที่ชั้นGเซ็นทรัลเวิลด์โดยได้รับความร่วมมือจากจากศูนย์แฟชั่นภาคทั้ง5ศูนย์ของ สอศ. คือภาคตะวันออกเฉียงเหนือ ภาคกลาง ภาคเหนือ ภาคตะวันออก และภาคใต้ และมูลนิธิช่วยเหลือนักท่องเที่ยวได้ร่วมจัดนิทรรศการผ้าไหมไทยฝีมือชาวอาชีวะในงานดังกล่าวรวมทั้งมีการอบรมเสวนา "เปิดประสบการณ์ครูผู้สอนสาขาวิชาแฟชั่นและสิ่งทอ"เมื่อวันที่3ธันวาคมที่ผ่านมาโดยมีวัตถุประสงค์เพื่อเพิ่มขีดความสามารถและเปิดโลกทัศน์ของครูผู้สอนสาขาแฟชั่นและสิ่งทอ ให้มีความรู้ทักษะก้าวสู่ระดับสากล และเพื่อยกระดับความสามารถของครูและนักเรียนนักศึกษาอาชีวะที่จัดการเรียนการสอนสาขาวิชาแฟชั่นและสิ่งทอ ให้มีทักษะความรู้และประสบการณ์ด้านการออกแบบการตัดเย็บผ้าได้อย่างมีคุณภาพซึ่งมีครูและนักศึกษาอาชีวะจาก 35 สถาบันได้มาร่วมงานโดยนางยุพิน พิมพ์สอน ผู้อํานวยการวิทยาลัยอาชีวศึกษาร้อยเอ็ดเป็นหัวหน้าคณะ
Writtenbyบัลลังก์ โรหิตเสถียร
Photo Creditอานนท์ วิชานนท์,บัลลังก์ โรหิตเสถียร
Rewriter/Editorบัลลังก์ โรหิตเสถียร